אדיר מילר

אדיר מילר (נולד ב-16 ביוני 1974) הוא שחקן, קומיקאי, תסריטאי, במאי, סטנדאפיסט ומנחה טלוויזיה ישראלי. זוכה פרס אופיר לשנת 2010 על תפקידו בסרטו של אבי נשר "פעם הייתי", פרס האקדמיה הישראלית לטלוויזיה ופרס אמי על הסדרה הקומית שיצר וכתב, "רמזור".

ביוגרפיה
מילר נולד למריאן, שעבדה כמורה, וליואל, מהנדס במקצועו, שניהם ניצולי השואה ילידי הונגריה וצ'כיה. ולו שלושה אחים. נולד, גדל והתחנך בחולון. בוגר תיכון קוגל. את שירותו בצה"ל עשה ביחידה 8200 של חיל המודיעין כמפקד מחלקה. בשנת 1998 למד תקשורת ב"מכללה למינהל" בקמפוס הישן בתל אביב. עבד בחברת ביטוח וכדייל באל על.

את דרכו כאמן סטנד-אפ החל מילר זמן קצר לאחר סיום שירותו הצבאי, עת נהג להופיע ב"צוותא 2". הוא עבד כ"מחמם קהל" בתוכניות הטלוויזיה "לילה גוב" וב"זהו זה!".

בשנת 1999 הופיע בסדרת הטלוויזיה "דומינו", לצד אסי כהן, גורי אלפי וקומיקאים נוספים. עם סיום הפקת התוכנית, הוא החל להופיע במופע בידור בשם "אפקט הדומינו" ובתוכניתו של דודו טופז "הראשון בבידור", ששודרה בערוץ 2. בשנת 2000 החל להופיע במופע הומור משלו בשם "אדיר מילר" ובפינת ההומור בתוכנית האירוח "יאיר לפיד", ששודרה בערוץ 2.

בשנים 2002–2004 הגיש מילר את תוכנית האירוח ההומוריסטית "ערב אדיר" ואף היה שותף מרכזי לכתיבתה.

בשנת 2005 הנחה והשתתף בתוכנית "הסרט שלנו" ובתוכנית הסאטירה "היכל התרבות", אותה יצר ובה הופיע יחד עם שלישיית מה קשור.

בשנת 2007 הנחה טקס פארודי בשם "משפט הזהב", שבו הוענקו פרסים למשפטים "המבריקים" ביותר של השנה. כמו כן, התארח בפרק בסדרה הקומית של שידורי קשת – "אמא'לה", בכיכובה של אורנה בנאי.

בשנים 2008 עד 2014 גילם מילר את דמותו של אמיר רוזנר בקומדיית המצבים "רמזור", אותה יצר מילר ואף כתב אותה לצד רן שריג עבור שידורי קשת. הסדרה עוסקת בשלושה חברים כבני 30 ובתחילתה אחד מהם מצוי בזוגיות, השני הרווק והשלישי נשוי פלוס אחת. בסדרה כיכבו לצידו ליאור כלפון ונירו לוי. בשנת 2010 זכתה הסדרה "רמזור" בפרס האקדמיה לטלוויזיה בקטגוריית "הסדרה הקומית הטובה ביותר" והייתה גם לסדרת הטלוויזיה הישראלית הראשונה שזוכה בפרס אמי הבין-לאומי בקטגוריית "הקומדיה הטובה ביותר".

בשנת 2015 גילם את התפקיד הראשי בסדרת המתח של HOT "הצורף".

ביוני 2016 זכה בתואר "הקומיקאי המצחיק ביותר בישראל" בתחרות של ידיעות אחרונות. באותה שנה זכה גם בפרס "מצחיקן השנה" בטקס נבחרי הילדים 2016 של ערוץ הילדים.

בשנים 2016 עד 2022 גילם מילר את עצמו בקומדיית המצבים "צומת מילר", אותה גם יצר וכתב.

בשנת 2018 זכה מילר במקום הראשון בתחרות "בדרן ה-70" של עיתון ידיעות אחרונות בה נתבקשו קוראי העיתון להצביע ולדרג את הבדרן האהוב עליהם ביותר ב-70 שנות מדינת ישראל.

במרץ 2020, בשל התפרצות נגיף הקורונה בישראל והאיסור על התקהלויות, מילר הקליט מופע סטנד-אפ חדש ששודר בערוץ 12 ונגע בנושאים הקומיים הקשורים לקורונה. בשנה זו קיבלה גם החברה שלו מענק של 368 אלף שקל מרשות המיסים, ובהמשך נדרשה החברה להחזיר את רוב הסכום.

בשנים 2012–2024 שימש מילר כפרזנטור של "מכבי שירותי בריאות".

תיאטרון
ממוזער|247x247 פיקסלים|אדיר מילר ב-2007
בשנת 2006 הופיע במחזמר "הלהקה" בתפקיד פול אביב, אותו שיחק במקור בסרט הקולנוע טוביה צפיר. מילר זכה עבור תפקידו זה בפרס מצטיין הבימה לשנת 2007.

בשנת 2009, הופיע מילר בתפקיד ראשי לצד דבורה קידר בהצגה "החותנת" בתיאטרון הבימה, בנוסח עברי מאת רשף לוי.

קולנוע
בשנת 2007 שיחק בסרטו של אבי נשר "הסודות".
ממוזער|299x299px|אדיר מילר ב-2013
בשנת 2010 גילם את ניצול השואה יענקל'ה ברייד בסרטו של אבי נשר "פעם הייתי" וזכה עליו בפרס אופיר לשחקן הראשי הטוב ביותר בטקס פרסי האקדמיה לקולנוע ה-21 במספר. בנוסף זכה מילר בפרס מבקרי הקולנוע לשנת 2010 על תפקידו בסרט זה.

בשנת 2013 שיחק בסרטו של אבי נשר "פלאות", חוקר פרטי חמור-סבר בשם יעקב גיטיס.

בשנת 2022 שיחק את אבינועם בסרטו הקצר של נוני גפן "דניאל".

בשנת 2023 שב לשתף פעולה עם אבי נשר בסרטו "גן קופים", שם גילם את דמותו של אמיתי קריב, סופר ערירי שנלחם על מעמדו בעולם הספרות.

בשנת 2024 יצא לאקרנים סרטו הראשון של מילר "הטבעת", בכיכובו ובבימויו, ובהשתתפות תיקי דיין וג'וי ריגר. הסרט משלב את סיפורה האישי של משפחתו, לצד סיפור מתוסרט, פרי עטו.

 משפחתו 
מילר נישא לשלי מילר (כספי) בשנת 2005, מנחה ומאמנת קבוצות הורים ומטפלת משפחתית במכון אדלר, ואב לשתי בנות ובן. הם מתגוררים בגבעתיים. בנותיו, הילי ומיילי, השתתפו בעונה השלישית של "סליחה על השאלה ילדים" בפרק "ילדים של מפורסמים" שמשודרת בכאן חינוכית.

 פילמוגרפיה 
שנהפרויקטדמותהערותסרטים2003לא נפסיק לצחוקסטנדאפיסטסרט טלוויזיה בערוץ 22007הסודותינקי מייזלישסרט קולנועמועמד לפרס אופיר לשחקן המשנה הטוב ביותר (2007)2010פעם הייתייענקל'ה בריידסרט קולנועזוכה פרס אופיר לשחקן הראשי הטוב ביותר (2010)2013פלאותיעקב גיטיססרט קולנוע2023גן קופיםאמיתי קריב2024הטבעתארנוןגם תסריטאי ובמאיטלוויזיה1996פלטפוסתפקיד אורח1999–2000דומינודמויות שונות2000–2001הראשון בבידוריאיר לפידפינה קומית2002שידורי המהפכהרופאתפקיד אורח; גם תסריטאי2002–2004ערב אדירמנחה2004השיר שלנועצמותפקיד אורח2004–2006משחק מכורפאנליסט אורח2005היכל התרבותדמויות שונותמנחה; גם תסריטאי2006שנייםמשתתף2007אמא'להשרוןתפקיד אורח2008דוקוסלב2008–2014רמזוראמיר רוזנרגם תסריטאיזוכה פרס אמי הבין-לאומי לסדרה הקומית הטובה ביותר (2010)2009מועדון לילהמשתתף אורח2010שבת צחוק2015הצורףארי מילוס2016–2022צומת מילראדיר מילרגם במאי ותסריטאימועמד לפרס האקדמיה הישראלית לטלוויזיה – השחקן הטוב ביותר בסדרה קומית (2016, 2019)מועמד לפרס האקדמיה הישראלית לטלוויזיה – שחקן ראשי בסדרת דרמה קומית וקומדיית מצבים (2022)מועמד לפרס האקדמיה הישראלית לטלוויזיה – בימוי בסדרת דרמה קומית וקומדיית מצבים (2022)מועמד לפרס האקדמיה הישראלית לטלוויזיה – תסריט בסדרת דרמה קומית וקומדיות מצבים (2022)2017ערוץ 2 - השידור האחרון בהחלטמשתתף אורח2020ערב הסטנדאפ הגדול2026ריסט (סדרת טלוויזיה)גידיגם תסריטאי ובמאי

קישורים חיצוניים





 פגישה עם רוני קובן עונה 7 | פרק 7 - אדיר מילר
  אדיר מילר בשיחה עם נתנאל סמריק, בערוץ גל"ץ, אוקטובר 2022



הערות שוליים

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:סטנדאפיסטים ישראלים
קטגוריה:מנחי טלוויזיה ישראלים
קטגוריה:תסריטאי טלוויזיה ישראלים
קטגוריה:סגל רשת
קטגוריה:זוכי טקס נבחרי הילדים: קומיקאים
קטגוריה:דיילי אל על
קטגוריה:קומיקאים יהודים ישראלים
קטגוריה:במאי טלוויזיה ישראלים
קטגוריה:זוכי פרס אופיר: השחקן הטוב
קטגוריה:חיילי יחידה 8200
קטגוריה:ישראלים זוכי פרס אמי
קטגוריה:גבעתיים: אישים
קטגוריה:בוגרי תיכון קוגל
קטגוריה:בוגרי המסלול האקדמי המכללה למינהל
קטגוריה:אישים ממוצא יהודי-הונגרי
קטגוריה:ישראלים שנולדו ב-1974